ការសំភាសន៍របស់អ្នកមីង ទុយ ពៅ

ក៖ អ្នកសំភាសន៍ឈ្មោះ ជាង ស៊ីអ៊ាវ ខ៖ អ្នកដែលត្រូវគេសំភាសន៍ឈ្មោះ ទុយ ពៅ

សង្ខេបរបស់អ្នកមីង ទុយ ពៅ

អ្នកមីង ទុយ ពៅ មានអាយុ៥៥ឆ្នាំ នៅក្នុងឆ្នាំ២០១៨។ មានភេទស្រី។ ទីលំនៅបច្ចុប្បន្ននៅ ភូមិទួល ឃុំមហាសាង ស្រុកភ្នំស្រួច ខេត្តកំពង់ស្ពឺ។

ក៖ ចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងដែរទាក់ទងពីប្រវត្តិរបស់មីង ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថា BYU។

ខ៖ ចា៎!

ក៖ ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗ។

ខ៖ ចា៎!

ក៖ អោយពួកគាត់បានស្គាល់ហ្នឹងបានដឹងពីប្រវត្តិរបស់ឪពុកម្ដាយហ្នឹងដូនតា។

ខ៖ ចា៎!

ក៖ ចឹងសំរាប់នៅពេលដែរខ្ញុំបានសម្ភាសមីង ហើយខ្ញុំហ្នឹងដាក់ការសម្ភាសមីងហើយខ្ញុំដាក់ការសម្ភាសទាំងអស់នេះទៅក្នុងវេបសាយរបស់សាលាដែរមានឈ្មោះថា www.cambodianoralhistoryproject.edu ចឹងសំរាប់មីងយល់ព្រមដើម្បីអោយខ្ញុំដាក់ការសម្ភាសទាំងអស់នេះទៅក្នុងវេបសាយសាលាទេមីង?

ខ៖ ចា៎!

ក៖ បាទ!មីងចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថា ជាង ស៊ីអ៊ាវ។

ខ៖ ចា៎!

ក៖ ហើយថ្ងៃខែដែរខ្ញុំសម្ភាសមីងគឺនៅថ្ងៃទី២៦ខែ៤ ឆ្នាំ២០១៨គឺសម្ភាសនៅភូមិទួលហីមីងហេស?

ខ៖ ចា៎ភូមិទួល។

ក៖ ចុះឃុំ?

ខ៖ ឃុំមហាសាង។

ក៖ ឃុំមហាសាង ស្រុក?

ខ៖ ស្រុកភ្នំស្រួច។

ក៖ នៅស្រុកភ្នំស្រួច ខេត្តកំពង់ស្ពឺ?

ខ៖ ចា៎!

ក៖ ចុះសំរាប់មីងឈ្មោះពេញរបស់ឈ្មោះអីគេដែរមីង?

ខ៖ ឈ្មោះទុយ ពៅ។

ក៖ ទុយ ពៅ?

ខ៖ ចា៎!

ក៖ អូ៎!អូ៎មីងត្រូវជាប្អូនអ្នកមីងនោះ?

ខ៖ ខ្ញុំហ្នឹងជីដូនមួយគា្ន។

ក៖ អូ៎!

ខ៖ ចា៎!ឪពុកជីដូនមួយបង្កើត។

ក៖ បាទ!

ខ៖ ចា៎!

ក៖ ចឹងផ្ទះនេះក៏ត្រូវបងប្អូនដែរ?

ខ៖ នេះជីដូនមួយដែរ។

ក៖ អូ៎បាទ!

ខ៖ ចា៎!បើប្រធានភូមិនោះជីដូនមួយដែរប្រពន្ធរបស់គាត់។

ក៖ អូ៎ដោយសារ?

ខ៖ ជីដូនមួយដែរឪពុកជាមួយគា្ន។

ក៖ ដោយសារតែត្រកូលដូចគា្នណេះមីងណេះ?

ខ៖ ចា៎!ត្រកូលជាមួយគា្ន។

ក៖ អូ៎ចឹង!

ខ៖ ចា៎!

ក៖ ចុះសម្រាប់ដូចជាមីងកាលពីនៅក្មេងគេមានហៅធ្លាប់មានមិត្តភក្តិរឺក៏បងប្អូនហៅឈ្មោះអីផ្សេងទេ?

ខ៖ តើចឹងដដែលតាំងពីកំណើតកើត។

ក៖ បាទ!ចុះអើចឹងសំរាប់មីងគិតថាកាលពីក្មេងមាននរណាហៅឈ្មោះមីងអីផ្សេងទៀតអត់មីង?

ខ៖ អត់អត់ទេលោកគ្រូ។

ក៖ មានតែមួយហ្នឹងទេណោះ?

ខ៖ ចា៎!ឈ្មោះតែមួយហ្នឹងជាប់ហ្នឹង។

ក៖ អូ៎បាទ!

ខ៖ ចា៎!

ក៖ ចុះសំរាប់សព្វថ្ងៃមីងអាយុប៉ុន្មានទៅមីង?

ខ៖ ហាប្រាំ។

ក៖ ហាប្រាំ?

ខ៖ ចា៎!

ក៖ ចុះមីងកើតនៅថ្ងៃខែឆ្នាំណាមីងចាំទេ?

ខ៖ អើខ្ញុំអត់សូវចាំទេប៉ុនដឹងតែមីងឆ្នាំម៉្សាញ់ហ្នឹងឯង។

ក៖ ឆ្នាំម៉្សាញ់ណេះមីងណេះ?

ខ៖ ចា៎!

ក៖ ចឹងអើមីងអាយុហាសិបប្រាំឆ្នាំ?

ខ៖ ចា៎!

ក៖ ចឹងមីងកើតនៅឆ្នាំមួយពាន់ប្រាំបួនរយហុកបីមីង?

ខ៖ ហ្នឹងហើយចឹងប៉ុន្តែខ្ញុំមិនសូវចាំផងហ្នឹង។

ក៖ អូ៎!បាទមីងចុះសំរាប់អើមីងកើតនៅណាដែរមីង?

ខ៖ នៅហ្នឹងស្រុកកំណើតកើតជានៅហ្នឹងម៉ង។

ក៖ អូ៎!នៅកើតនៅភូមិទួលហ្នឹងម៉ង?

ខ៖ ចា៎!ឪពុកក៏ហ្នឹងម្ដាយក៏ហ្នឹង។

ក៖ អូ៎!ឡូយណាស់ណេះមីង?

ខ៖ ចា៎អូ៎!ឡូយហាសណាស់អត់មានទៅខាងណាទេ។

ក៖ អូ៎!

ខ៖ តែជំនាន់អាពតភៀសទៅស្រុកលិច។

ក៖ អូ៎!ទៅស្រុកលិច?

ខ៖ ឪរ៉ាល់ហ្នឹងហោសចា៎។

ក៖ អូ៎!ទៅឆ្ងាយផង?

ខ៖ ចា៎!

ក៖ បាទ!ចុះមីងមានបងប្អូនចំនួនប៉ុន្មាននាក់ដែរមីង?

ខ៖ តែបីនាក់។

ក៖ បីនាក់ប៉ុន្តែមីងមានស្រីប៉ុន្មានប្រុសប៉ុន្មានទៅមីង?

ខ៖ ស្រីពីរប្រុសមួយ។

ក៖ ចុះមីងជាកូនទីប៉ុន្មានទៅ?

ខ៖ បងគេ។

ក៖ អូ៎បងគេហោស?

ខ៖ ចា!

ក៖ ចុះប្អូនរបស់ៗរបស់មីងឈ្មោះអីមីងចាំទេ?

ខ៖ ប្អូនខ្ញុំទុយ ភេន។

ក៖ មួយទៀតមីង?

ខ៖ ទុយរ៉ាប្រុស។

ក៖ ប៉ុន្តែពួកគាត់នៅសព្វថ្ងៃហ្នឹង?

ខ៖ ស្លាប់អស់ហើយស្លាប់អស់ហើយហ្នឹង។

ក៖ អូ៎!ម៉េចចឹងមីង?

ខ៖ ប៉ុនបែកពីខ្ញុំអស់ហើយគាត់ចាស់ៗហើយណោះគាត់អាយុគាត។

ក៖ ប៉ុន្តែ?

ខ៖ អាយុជិតប៉ែតហើយស្លាប់បួនឆ្នាំហើយ។

ក៖ ប្អូនរបស់មីងហាស?

ខ៖ ប្អូននៅនេះខាងលិចនេះនៅហ្នឹងទាំងអស់។

ក៖ ប៉ុន្តែប្អូនរបស់មីងគាត់ឈ្មោះអីគេទៅ?

ខ៖ ទុយ ភេន។

ក៖ ទុយ ភេន ហ្នឹងទុយ រ៉ាហោស?

ខ៖ ទុយ រ៉ា។

ក៖ ប៉ុន្តែដូចជាពួកគាត់ឥឡូវពួកគាត់នៅណាទៅ?

ខ៖ នេះនៅអមអណ្ដូងទឹកយើងនេះនៅបែកផ្លូវនេះតិចនេះ។

ក៖ អូ៎បាទ!

ខ៖ អាផ្ទះខ្ពស់ហ្នឹងមួយហ្នឹងអាផ្ទះតៀមជាប់គា្នហ្នឹង។

ក៖ អូ៎!

ខ៖ មិនប្អូនខ្ញុំ។

ក៖ អូ៎!

ខ៖ ចា៎!

ក៖ ប៉ុន្តែពួកគាត់ធ្វើអីគេទៅសំរាប់ចិញ្ចឹមគ្រួសារ?

ខ៖ គេទៅរោងចក្រអស់ហើយ ហើយអាប្អូនប្រុសហ្នឹងគេទៅធ្វើសំណង់ប្រពន្ធរោងចក្រ។

ក៖ អូ៎បាទមីងបាទ!

ខ៖ ចា៎!

ក៖ ចុះម្រាប់ដូចជាមីងមានចងចាំអនុស្សាវរីយ៍អីកាលពីមីងនៅក្មេងៗជាមួយពួកគាត់ទេលេងអីជាមួយគាត់ចឹងហាស?

ខ៖ ប្អូនៗមានតែខ្ញុំមានតែប៉រកន្ដៀតប្អូនចឹងគ្មានទៅណាទេ។

ក៖ ប៉រកន្ដៀតប្អូនហោស?

ខ៖ ចា៎!ប៉ប្អូន។

ក៖ ប៉ទៅណាទៅមីង?

ខ៖ នៅតែប៉រលេងផ្ទះហ្នឹងអត់មានទៅណាទៅណីផង។

ក៖ អូ៎!

ខ៖ ចា៎!

ក៖ ប៉ុន្តែមីងធ្លាប់ទៅស្រែទៅអីជាមួយប្អូនទេ?

ខ៖ ចា៎!ទៅយកប្អូនទៅស្រែទៅភ្លឺចឹងទៅ។

ក៖ ចុះមីងគិតថាអើសំរាប់ដូចជាអើចឹងមីងលេងតែទៅស្រែទៅអីហ្នឹង?

ខ៖ ចា៎ទៅស្រែ!

ក៖ ធ្វើអីគេជាមួយប្អូនរបស់មីង?

ខ៖ ចា៎!មានតែស្ទូងដកចឹងទៅ។

ក៖ ហ្នឹងជាមួយបងប្អូនណេះមីងណេះ?

ខ៖ ចា៎!

ក៖ ប៉ុន្តែធ្លាប់ទៅចាប់ត្រីចាប់ក្ដាមអីជាមួយគាត់ដែរទេ?

ខ៖ ចា៎!មានតែចឹងៗ។

ក៖ អូ៎បាទមីង!

ខ៖ មានតែចឹងចាប់ត្រីចាប់ក្ដាម។

ក៖ ទៅស្ទូចត្រីស្ទូចអីណោះមីង?

ខ៖ ចា៎ហ្នឹងហើយចា៎!

ក៖ ចុះសំរាប់ដូចជាឪពុករបស់មីងឈ្មោះអីគេដែរមីង?

ខ៖ ឈ្មោះតាជួន។

ក៖ តាជួនស្អីគេជួនទៅមីងត្រកូលគាត់ត្រកូលអីដែរ?

ខ៖ ត្រកូលគាត់តាទុយ ជួន។

ក៖ តាទុយ ជួនហោសមីង?

ខ៖ ចា៎!

ក៖ ប៉ុន្តែគាត់ស្លាប់អស់ហើយណោះមីង?

ខ៖ ចា៎!ស្លាប់អស់ហើយ។

ក៖ ប៉ុន្តែគាត់ក៏នៅភូមិហ្នឹងដែរ?

ខ៖ ស្រុកកំណើតកើតជានៅហ្នឹងអត់មាននៅណា។

ក៖ អូ៎បាទមីង!

ខ៖ ចា៎!

ក៖ ចុះសំរាប់មីងគិតថាអើម្ដាយរបស់មីងឈ្មោះអីគេដែរ?

ខ៖ យាយពយ។

ក៖ ចុះស្អីគេពយទៅមីង?

ខ៖ យាយហង្ស តាតាបុត្រ។

ក៖ ហ្នឹង?

ខ៖ ហ្នឹងដែរឪពុកគាត់។

ក៖ យាយតាខាងឪពុក?

ខ៖ ចា៎!ខាងម្ដាយខ្ញុំខាងម៉ែខាងម៉ែខ្ញុំហ្នឹងណាស់។

ក៖ អូ៎!

ខ៖ ចា៎ខាងម៉ែខ្ញុំ។

ក៖ ចុះយាយតាខាងឪពុកវិញ?

ខ៖ ខាងឪពុកវិញឈ្មោះគាត់យាយងិន តាទុយ។

ក៖ អូ៎!

ខ៖ យាយងិន តាទុយ។

ក៖ អូ៎!

ខ៖ យាយខាងឪពុកខ្ញុំហ្នឹងណាស់។

ក៖ អូ៎បាទៗមីង!

ខ៖ ចា៎អូ៎ហៅស្អី!

ក៖ បាទ!ចុះអើដូចជាម្ដាយរបស់មីងឈ្មោះអីគេ?

ខ៖ យាយពយ។

ក៖ យាយពយណេះតែ?

ខ៖ ចា៎!

ក៖ គាត់កើតនៅហ្នឹងដែរ?

ខ៖ នៅស្រុកកំណើតកើតជានៅហ្នឹងទាំងអស់។

ក៖ តែគាត់បានស្លាប់អស់ហើយមែនទេមីង?

ខ៖ ចា៎!គាត់ស្លាប់នៅជំនាន់អាពតអស់ហើយ។

ក៖ អូ៎បាទ!

ខ៖ តែឪពុកខ្ញុំបានស្លាប់នៅសម័យឥឡូវនេះទេ។

ក៖ អូ៎បាទ!

ខ៖ ចា៎!

ក៖ ចុះឪពុករបស់មីងគាត់ធ្វើអីគេសំរាប់ចិញ្ចឹមជីវិតដែរ?

ខ៖ ចា៎!

ក៖ ចិញ្ចឹមក្រុមគ្រួសារហាស?

ខ៖ ចិញ្ចឹមគ្រួសារស្រុកកើតកំណើតកើតជាធ្វើតែស្រែដាំតែចំការចឹង ដាំបន្លែបង្កាចឹងអត់មានដែរទៅណាទេ។

ក៖ អូ៎បាទមីងបាទ!

ខ៖ ចា៎!

ក៖ ចុះដូចជាឪពុករបស់មីងគាត់ស្លូតរឺមួយក៏កាចមីង?

ខ៖ ស្លូតណាស់ឪពុកខ្ញុំស្លូត។

ក៖ អូ៎!

ខ៖ មិនដែរថាអីអោយទេ។

ក៖ អូ៎បាទមីង!

ខ៖ មិនដែររករឿងញ្ញាតិសណ្ដានណា។

ក៖ ចុះម្ដាយ?

ខ៖ ស្លូតណាស់។

ក៖ ម្ដាយរបស់មីងវិញ?

ខ៖ ម្ដាយក៏ស្លូតដែរ។

ក៖ តែអត់មាន?

ខ៖ ចា៎!អត់ដែរមានរឿងរៅរឿងរ៉ាវអីមួយ។

ក៖ ប៉ុន្តែគាត់ធ្វើអីគេសំរាប់ចិញ្ចឹមកូនចៅ?

ខ៖ តាគាត់ធ្វើតែស្រែភ្លឺពីដើមឡើយគាត់ធ្វើតែស្រែចំការចឹង។

ក៖ ចុះពួកគាត់ធ្វើជាមួយគា្នហាសណេះ?

ខ៖ ចា៎!ធ្វើជាមួយគា្នហ្នឹង។

ក៖ បាទ!ចុះមីងមានចងចាំអនុស្សាវរីយ៍អីកាលមីងនៅជាមួយឪពុកម្ដាយមីងដែរទេ ដូចជាមីងធ្លាប់លេងអីជាមួយពួកគាត់កាលមីងនៅជាមួយឪពុកម្ដាយមីងកាលគាត់នៅរស់ហាស?

ខ៖ ចា៎!

ក៖ មីងធ្លាប់ធ្វើអីគេទេ?

ខ៖ ធ្វើខ្ញុំធ្វើតែស្រែដាំតែបន្លែជាមួយគាត់ចឹងទៅរស់នៅជាមួយគាត់រៀនសូត្រចឹង ខ្លះដែរហ្នឹងហាសលោកគ្រូ។

ក៖ អូ៎បាទមីងបាទ!

ខ៖ ចា៎!

ក៖ ចុះមីងគិតថាអើមីងធ្លាប់ដូចជាមានអនុស្សាវរីយ៍អីនៅក្នុងផ្ទះអីជាមួយគាត់មីងចាំអត់ភ្លេចទេ?

ខ៖ ចា៎!អត់មានអីទេ។

ក៖ ជាមួយបងប្អូនម្ដាយឪពុកហាស?

ខ៖ ចា៎!

ក៖ ជុំគា្នហាសធ្លាប់មានអីទេ?

ខ៖ ចា៎ៗ!អត់មានអីទេជុំគ្នារហូត។

ក៖ អូ៎ចឹងហោស!

ខ៖ ចា៎ៗ!

ក៖ ចុះយាយតាខាងឪពុកមីងស្គាល់ឈ្មោះគាត់ទេ?

ខ៖ យាយតាខាងឪពុកហ្នឹងអើតាទុយ យាយយាយងិន។

ក៖ អូ៎បាទ!

ខ៖ ចា៎!

ក៖ យាយតាខាងម្ដាយ?

ខ៖ ខាងម្ដាយអើយាយហង្ស តាបុត្រ។

ក៖ អូ៎បាទ!

ខ៖ ចា៎!

ក៖ ប៉ុន្តែដូចជាមីងមកនៅហ្នឹងយូរនៅមីង?

ខ៖ យូរហើយ!

ក៖ ប្រហែលជាប៉ុន្មានឆ្នាំហើយមីង?

ខ៖ និយាយទៅតាំងពី។

ក៖ តាំងពីកើតមកម៉ងហោស?

ខ៖ តាំងពីកើតមករស់នៅហ្នឹងម៉ង។

ក៖ អូ៎បាទមីងបាទ!

ខ៖ ចា៎!

ក៖ ចុះសម្រាប់មីងមានបងប្អូនរឺមួយក៏កូនចៅណាដែរទៅរស់នៅក្រៅប្រទេសអីទេ?

ខ៖ អត់!

ក៖ ប៉ុន្តែបងប្អូនកូនក្មួយអត់មានដែរ?

ខ៖ អត់មានដែរមានមានអាប្អូនថ្លៃមួយទៅនៅប្រទេសថៃ។

ក៖ គាត់ធ្វើអីគេនៅថៃមីង?

ខ៖ ទៅថៃហ្នឹងទៅធ្វើសំណង់។

ក៖ គាត់ធ្វើសំណង់ហោសមីង?

ខ៖ ចា៎!

ក៖ អូ៎បាទមីង!

ខ៖ ចា៎!

ក៖ ចុះសម្រាប់ដូជាស្វាមីរបស់មីងឈ្មោះអីគេដែរមីង?

ខ៖ អើតុ ប្រើស។

ក៖ តុ ប្រើស?

ខ៖ សុខ ប្រើស។

ក៖ សុខ ប្រើស?

ខ៖ ចា៎!

ក៖ ចុះសម្រាប់ដូចជាអើមីងរៀបអាពាហ៍ពិពាហ៍នៅថ្ងៃខែឆ្នាំណាទៅមីង?

ខ៖ យើងក្រោយពីចិតប្រាំបួនហ្នឹងថ្ងៃខែឆ្នាំអីគេលោកគ្រូ។

ក៖ ឆ្នាំប៉ែតសិប?

ខ៖ អើហ្នឹងខ្ញុំការឆ្នាំហ្នឹង។

ក៖ អូ៎បាទ!

ខ៖ ចា៎!

ក៖ ប៉ុន្តែប្ដីរបស់មីងសព្វថ្ងៃគាត់នៅណា?

ខ៖ ស្រុកកំណើតនៅហ្នឹងទាំងអស់ហ្នឹងស្រុកកំណើតនៅហ្នឹងទាំងអស់។

ក៖ ប៉ុន្តែឥឡូវគាត់នៅណាទៅ?

ខ៖ អូ៎!គាត់ទៅធ្វើសំណង់បាត់ហើយ។

ក៖ អូ៎!

ខ៖ ចា៎!

ក៖ បាទ!

ខ៖ ធ្វើសំណង់យើងវត្តម៉ានេះ។

ក៖ ប៉ុន្តែយប់ឡើងបានគាត់មកវិញ?

ខ៖ មកវិញ!

ក៖ អូ៎បាទ!

ខ៖ ចា៎!

ក៖ មីងចុះសម្រាប់មីងគិតថាអើនៅពេលមីងរៀបអាពាហ៍ពិពាហ៍ គិតថាមីងជាអ្នករៀបចំដោយខ្លួនឯងរឺមួយក៏ឪពុកម្ដាយជាអ្នករៀបចំអោយ?

ខ៖ អើខ្លួនឯងដឹងអីតែឪពុកម្ដាយគា្នយើងក៏ត្រូវរូវគា្នផងទៅ។

ក៖ អូ៎!

ខ៖ ចា៎!

ក៖ បាទប៉ុន្តែដូចជា?

ខ៖ ឪពុកម្ដាយការអោយចឹងទៅ។

ក៖ ដូចជាមានជាជំនូនជូនមីងទេកាលអើប្ដីរបស់មីងបានចូលស្ដីដណ្ដឹងហាស?

ខ៖ ចា៎!ចូលត្រឹមត្រូវចូលបានមួយឆ្នាំបានខ្ញុំការ។

ក៖ អូ៎!ប៉ុន្តែដូចជាពេលណុងគេទៅថ្លៃទឹកដោះហាសជាអីគេទៅ?

ខ៖ អូ៎!គ្រប់មុខផ្លែឈើជំនាន់ណុងខេត្តយើងអកកេះវាថោកហ្នឹហោស។

ក៖ ប៉ុន្តែពេលណុងអត់មានជាលុយទេណេះមីងណេះ?

ខ៖ ចា៎!យើងអាខ្លះយកអង្ករហេលុយកាលណុងមានលុយខ្លះតើ!

ក៖ មានលុយដែរហោស?

ខ៖ ចា៎!មានលុយអង្ករចុះកាលជំនាន់យើងចាយកាក់នោះ មួយកាក់ពីរកាក់។

ក៖ អូ៎បាទ!

ខ៖ ចា៎!ជំនាន់យើងចាយមួយកាក់ពីរកាក់។

ក៖ បាទមីង!

ខ៖ ចា៎!

ក៖ ចុះសម្រាប់អើនៅពេលហ្នឹងដូចជាមីងដូចជាពូដូចជាពូស្គាល់មីងបានរយះពេលប៉ុន្មានដែរពូបានចូលស្ដីដណ្ដឹងអីចឹងហាស ហើយជួបគា្ននៅពេលណាហើយហេតុអីបានជួបគា្ន?

ខ៖ បើពូរស់នៅហ្នឹង។

ក៖ អូ៎!ពូរស់នៅហ្នឹងដែរ?

ខ៖ នេះផ្ទះម៉ែឪពូនៅនេះ។

ក៖ អូ៎!

ខ៖ នៅស្រុកកំណើតហ្នឹងទាំងអស់គ្នា។

ក៖ អូ៎!

ខ៖ ចា៎!

ក៖ ប៉ុន្តែពូស្រលាញ់មីងបានរយះពេលប៉ុន្មានបានពូចូលស្ដីដណ្ដឹងចឹងហាសមីង?

ខ៖ ចង់ពីរឆ្នាំហើយយ៉ាងចុះនៅរៀនជាមួយគា្នចេះតែលេងសើចចឹងទៅ។

ក៖ អូ៎បាទ!

ខ៖ ចា៎!

ក៖ ចុះមីងគិតថាអើមីងចេះអាន រឺមួយចេះសរសេរអក្សរខ្មែរបានល្អប៉ុណ្ណាដែរមីង?

ខ៖ អូលោកគ្រូអើយបើនិយាយទៅយើងរៀនថ្នាក់តូចតាចរៀនបានថ្នាក់ទីពីរជំនាន់ហ្នឹងហាស។

ក៖ អូ៎!

ខ៖ វាចង់ភ្លេចអស់ហើយវាចាំខ្លភ្លេចខ្លះ។

ក៖ អូ៎បាទមីងបាទ!

ខ៖ ចា៎!

ក៖ ចុះមីងគិតថាអើនៅពេលមីងរៀនរៀននៅណាមីង?

ខ៖ រៀននៅវត្តត្រពាំងអំពិលនេះ។

ក៖ អូ៎!ប៉ុន្តែសាលាឈ្មោះសាលាអីគេទៅ?

ខ៖ សាលាត្រពាំងអំពិលយើងហ្នឹង។

ក៖ សាលាត្រពាំងអំពិល?

ខ៖ ចា៎!

ក៖ ចុះមីងមានធ្លាប់មានអនុស្សាវរីយ៍រឺមួយក៏មានមិត្តភក្តិដែរស្និទ្ធិស្នាលធំធាត់មកជាមួយគា្នអត់មីង?

ខ៖ អត់មានទេបើខ្ញុំរៀនបានខ្លីមួយ។

ក៖ ប៉ុន្តែកាល?

ខ៖ ចា៎!

ក៖ នៅរៀនហ្នឹងធ្លាប់មានមិត្តភក្តិទេមីង?

ខ៖ អត់អត់ដែរមានខ្ញុំគេបបួលធ្វើមិត្តភក្តិអត់ចេះមានហ្នឹងគេ។

ក៖ អូ៎បាទ!

ខ៖ មិនចេះ!

ក៖ ចឹងសំរាប់មីងគិតថាមីងមានចេះភាសាអីក្រៅពីភាសាខ្មែរទេមីង?

ខ៖ អត់អីបន្តិច។

ក៖ ភាសាអង់គ្លេស ថៃ វៀតណាមអីក៏មីងអត់ចេះដែរណោះ?

ខ៖ អត់ទេនៅតែហ្នឹងលោកគ្រូអើយ។

ក៖ អូ៎!

ខ៖ មានដែររៀនអីទេ។

ក៖ បាទ!ចុះតាំងពីក្មេងរហូតមកដល់ពេលនេះគិតថាមីងធ្លាប់ធ្វើការងារអីគេខ្លះ នៅក្នុងជីវិតរបស់មីងដែរ?

ខ៖ ធ្វើតែស្រែធ្វើតែភ្លឺចឹងលោកគ្រូ។

ក៖ តែនៅក្មេងក៏ធ្វើចឹងដែរ?

ខ៖ ចា៎!ធ្វើតែប៉ុណ្ណឹង។

ក៖ ដល់ពេលឥឡូវក៏នៅតែធ្វើចឹងដែរ?

ខ៖ នៅតែធ្វើតែប៉ុណ្ណឹង។

ក៖ អូ៎មាន!

ខ៖ អត់មានទៅធ្វើអីអត់រលីងអើអត់។

ក៖ ចុះមីងគិតថាអើមីងមានលក់ដូរ ចិញ្ចឹមសត្វចិញ្ចឹមមាន់ ចិញ្ចឹមទា ចិញ្ចឹមជ្រូកអីទេ?

ខ៖ ហ្នឹងហើយខ្ញុំចិញ្ចឹមហើយខ្ញុំធ្លាប់លក់ដូរដែរ។

ក៖ មីងលក់អីគេទៅពីមុន?

ខ៖ ខ្ញុំលក់ម្ហូបលក់បន្លែហ្នឹងតូចហ្នឹងខ្ញុំធ្វើលក់តើ។

ក៖ អូ៎!មីងលក់នៅមុខផ្ទះហ្នឹងហោស?

ខ៖ ចា៎!លក់នៅហ្នឹងដល់ពេលរៀងហត់រៀងពេកនៅមើលចៅមើលអីទៅឥឡូវចៅបែកចៅបែកអីទៅខ្ញុំមកលក់ទៀត។

ក៖ ប៉ុន្តែឥឡូវមីង?

ខ៖ ខ្ញុំឈប់លក់ទៅ។

ក៖ មីងនៅតែលក់វិញចឹង?

ខ៖ ខ្ញុំឈប់លក់វិញទៅឥឡូវ។

ក៖ អូ៎!

ខ៖ ចា៎!

ក៖ ឥឡូវមីងឈប់លក់បាត់ហើយហោសមីង?

ខ៖ ចា៎!

ក៖ អើដោយសារហត់ពេករឺយ៉ាងម៉េចមីង?

ខ៖ ហត់ពេកមើលចៅ ចៅតូចៗហោសកាលហ្នឹង។

ក៖ បាទមីងបាទ!

ខ៖ ដល់ពេលឥឡូវចៅគេបែកហើយចៅគេបានធំៗអស់ហើយ។

ក៖ អូ៎!

ខ៖ ចា៎!

ក៖ បាទមីងបាទ ចុះមីងគិតថាសំរាប់កាលពីក្មេងរហូតមកដល់ពេលនេះហាស ជីវិតរបស់មីងមានការផ្លាស់ប្ដូរអីគេខ្លះទៅមីង?

ខ៖ អើលោកគ្រូអើយពីក្មេងខ្ញុំអត់ពិបាក តែឥឡូវមានកូនបែកកូនអីចឹងទៅពិបាក។

ក៖ អូ៎!

ខ៖ ពិបាកចឹងយើងអត់មានរោងចក្ររកហ្នឹងគេចឹងណាស់។

ក៖ បាទមីងបាទ!

ខ៖ ស្រែភ្លឺទៅយើងធ្វើមកគ្រាន់តែសាងគេសងអីចឹងអស់ចឹងទៅ។

ក៖ អូ៎បាទមីងបាទ!

ខ៖ ចា៎!

ក៖ ចុះមីងគិតថាសម្រាប់មីងចូលចិត្តពិសារម្ហូបអីគេដែរមីងនៅក្នុងកាលពីក្មេងរហូតមកដល់ ពេលនេះហាសមីង?

ខ៖ ខ្ញុំទៅត្រីចៀនសាបស្វាយទៅស្លប្រហើរ។

ក៖ អូ៎!ហ្នឹងជាម្ហូបដែរមីងចូលចិត្ត?

ខ៖ ចា៎!

ក៖ អូ៎!បាទចុះកាលពីក្មេងមីងធ្លាប់លេងល្បែងប្រជាប្រិយ៍អីទេមីង?

ខ៖ អើខ្ញុំចូលចិត្តរឿងរាំលេងណាស់។

ក៖ មីងចូលចិត្តរាំ?

ខ៖ ចា៎!ចូលចិត្តយូរហើយ។

ក៖ ប៉ុន្តែ?

ខ៖ ខ្មោចឪពុកខ្ញុំចឹងដែរចូលចិត្តតែរឿងគាត់លេងណាស់។

ក៖ អូ៎បាទ!

ខ៖ ហ្នឹងហើយ!

ក៖ អូ៎!ចុះអាលក្ខណៈបោះឈូង ចោលអង្គុញអើ?

ខ៖ ចា៎អាហ្នឹង!

ក៖ បោះអង្គុញ ចោលឈូងអីមីងចូលចិត្តលេង?

ខ៖ ចា៎!អាហ្នឹងលេងតែឥឡូក្មេងឥឡូវអត់លេងទេចឹង។

ក៖ ប៉ុន្តែចំណង់ចំណូលចិត្តរបស់មីងម៉ងគឺមីងចូលចិត្តរាំ?

ខ៖ ចា៎!ចូលចិត្តរាំណាស់ខ្ញុំ។

ក៖ ទាល់ឥឡូវក៏ចូលចិត្តលេងដែរ?

ខ៖ ទាល់ឥឡូវពុកតែចូលឆ្នាំចូលអីហ្នឹងលេងហ្នឹង។

ក៖ គេលេងនៅណាមីងចូលឆ្នាំ?

ខ៖ លេងហ្នឹង!

ក៖ មុខហ្នឹងហោស?

ខ៖ ហ្នឹងហើយចា៎លេងនៅហ្នឹង។

ក៖ រួចចាស់ៗនៅហ្នឹងជុំគា្នរាំទៅ?

ខ៖ ហ្នឹងហើយជុំគា្នរាំចឹងទៅ។

ក៖ អូ៎!សប្បាយហាសណេះមីង?

ខ៖ សប្បាយណាស់ហើយយើងចូលឆ្នាំយើងស្រោចទឹកចាស់ៗចឹងទៅសប្បាយណាស់។

ក៖ អូ៎បាទ!

ខ៖ ចា៎!

ក៖ ប៉ុន្តែមីងចូលចិត្តច្រៀងអត់មីង?

ខ៖ អត់ចេះច្រៀងហ្នឹងគេទេចេះតែរាំ។

ក៖ អូ៎!ប៉ុន្តែមីងចូលចិត្តស្ដាប់បទចំរៀងចឹងទេមីង?

ខ៖ ខ្ញុំអោយតែលឺភ្លេងហ្នឹងមិនបាច់ទេចូលចិត្តណាស់ខាងចឹងៗ។

ក៖ អូ៎បាទមីង!

ខ៖ ចា៎!

ក៖ ប៉ុន្តែដូចជាអើលក្ខណៈជាចំរៀងប្រភេទណាដែរមីងចូលចិត្តលក្ខណៈដូចជា?

ខ៖ ខ្ញុំរាំវង់!

ក៖ សម័យ រាំវង់?

ខ៖ រាំវង់ចា៎!

ក៖ អូ៎បាទមីង!

ខ៖ បទញាក់ខ្ញុំអត់ចូលចិត្តហ្នឹងគេទេ។

ក៖ ចុះមីងគិតថាតាំងពីក្មេងរហូតមកដល់ពេលនេះអើដូចជាសំទោសដថូចជាមីងមាននរណាគេម្នាក់នៅក្នុង ក្រុមគ្រួសារមីងចេះលេងឧបករណ៍ភ្លេងដែរទេ?

ខ៖ អត់!

ក៖ ភ្លេងខ្មែរ ភ្លេងសៀមអត់ចេះដែរ?

ខ៖ អត់ចេះលេង!

ក៖ ចុះបងប្អូនជីដូនមួយបងប្អូនអីផ្សេងក៏អត់មានដែរណោះមីង?

ខ៖ អត់អត់មាន!

ក៖ អូ៎បាទមីង!

ខ៖ ជីដូនមួយហ្នឹងមិនជីដូនមួយតាប្រពន្ធប្រធានភូមិហ្នឹងមិនជីដូនមួយ អ៊ុំនេះមិញជីដូនមួយដែរអត់។

ក៖ ប៉ុន្តែពូកគាត់អត់មាននរណាគេចេះលេង?

ខ៖ អត់!

ក៖ ខាងវិស័យភ្លេងទេណេះ?

ខ៖ ចា៎អត់មាន!

ក៖ អូ៎!សូម្បីតែកូនចៅមីងក៏អត់ចេះដែរ?

ខ៖ ចា៎អត់ចេះ!

ក៖ អូ៎!បាទមីងចុះសម្រាប់មីងគិតថាផ្ទះរបស់មីងមានលក្ខណៈបែបណាដែរមីងតាំងពីក្មេងរហូត មកដល់ពេលនេះហាស?

ខ៖ ពីផ្ទះឪខ្ញុំពីដើមមកឡើយផ្ទះខ្ពស់ខ្ពស់ដែរហាស។

ក៖ បាទមីង!

ខ៖ តែមកដល់យើងសម័យនេះធ្វើសុទ្ធតែតៀមចឹងហាស។

ក៖ អូ៎បាទមីងចុះគិតថានរណាគេជាអ្នកសាងសងផ្ទះមួយហ្នឹងមីង?

ខ៖ អានេះឪពុកម្ដាយដែរហ្នឹងគាត់សងផ្ទះហ្នឹងអោយ។

ក៖ អូ៎ប៉ុន្តែ?

ខ៖ តាំងពីយូរហើយមើលស័ង្កសីដាច់អស់ហើយ។

ក៖ ប៉ុន្តែដូចជាប្ដីរបស់មីងគាត់ចេះធ្វើផ្ទះទេមីង?

ខ៖ ចេះតើហ្នឹងគាត់ធ្វើស្រដៀងផ្ទះតើ!

ក៖ អូ៎!

ខ៖ ចា៎!

ក៖ គាត់ចេះមកពីនរណាគេដែរ?

ខ៖ គាត់ចេះពីឪពុកគាត់បង្ហាត់ ឪពុកបង្រៀនហាស។

ក៖ អូ៎!

ខ៖ ចា៎!

ក៖ ហើយឪពុកគាត់ចេះតៗទៀតទៅ?

ខ៖ ចា៎!

ក៖ អូ៎បាទ!

ខ៖ ចា៎!

ក៖ ចុះមីងគិតថាផ្ទះរបស់មីងគេធ្វើគេប្រើឧបករណ៍អីគេសំរាប់សាងសងដែរមីង?

ខ៖ ប្រើដូចថាទោងស្វានអីចឹងណាលោកគ្រូ។

ក៖ បាទមីងបាទ!

ខ៖ ទោងស្វាន សសរអីចឹងទៅ។

ក៖ ចុះ?

ខ៖ ចា៎!

ក៖ មីងគិតថាដូចជាអើគេធ្វើចំណាយរយះពេលប៉ុន្មានខែបានធ្វើហើយផ្ទះមួយហ្នឹងមីង?

ខ៖ ហេមិនបានមួយខែផង។

ក៖ អូ៎!

ខ៖ តែមួយខែហើយបានហើយ។

ក៖ លឿនដែរណេះមីងណេះ?

ខ៖ ចា៎!

ក៖ ចុះមីងគិតថាដូចជាជំនាញអីដែរមីងចេះស្ទាត់ជំនាញមីង?

ខ៖ អើលោកគ្រូអើយខ្ញុំស្ទាត់ជំនាញជាងគេធ្វើទេហើយធ្វើអត់ចេះហត់ មានតែរឿងស្ទូងដកហ្នឹង។ហើយមានតែប៉ុណ្ណឹង

ក៖ អូ៎ស្ទូងដក?

ខ៖ ចា៎!ច្រូតកាត់!

ក៖ ច្រូតកាត់?

ខ៖ មិនសូវចេះហត់ទេ។

ក៖ ធ្វើស្រែដែរធ្វើអោយមីងចេះស្ទាត់ជំនាញម៉ងហោសមីង?

ខ៖ ហ្នឹងថាចឹងៗ។

ក៖ អូ៎!បាទចុះមីងគិតថាអើដូចជាឪពុកម្ដាយរបស់មីងធ្លាប់បង្រៀនពីជំនាញអីទៅមីងទេ?

ខ៖ អត់ខ្ញុំទៅដូចថាធ្វើនេះធ្វើនោះខ្ញុំចេះធ្វើតែស្រែមួយមុខហ្នឹង។

ក៖ អូ៎!ចុះមីងលក្ខណៈថាវេញវល្លិ៍ កូរស្ករត្នោត ធ្វើផ្ដៅ ធ្វើកន្ទេលធ្វើអីមីងអត់ចេះដែរ?

ខ៖ អត់!

ក៖ អូ៎!បាទមីងចុះមីងគិតថាអើ មីងអាចប្រាប់ពីពេលលំបាកតាំងពីក្មេងរហូតមកដល់ពេលនេះបានទេមីង?

ខ៖ លំបាកណាស់លោកគ្រូអើយតាំងពីក្មេងមកខ្ញុំចេះចុះយើងទៅអាពតចឹងមកវិញណាស់ ដូចថាលំបាកលំបាកណាស់យើងពីជំនាន់ពតមកឥឡូវនេះណាស់។

ក៖ ប៉ុន្តែ?

ខ៖ ឥឡូវគ្រាន់ដូចថាយើងធូរធាយើងស្រណុកជាងមុន។

ក៖ ប៉ុន្តែមីងគិតថាពេលអើកាលក្មេងៗមីងថាមានការលំបាកអីគេខ្លះដែរទៅមីង?

ខ៖ លំបាកថាត្រង់ថាយើងទៅអាពតទៅម្ដាយឪពុកបែកពីអាពតទៅនោះ។

ក៖ បាទមីងបាទ!

ខ៖ យើងមិនបែកគ្នា។

ក៖ បាទមីងបាទ!

ខ៖ ចា៎!

ក៖ ចុះអើ!

ខ៖ បែកគ្នា។

ក៖ ជំនាន់លុនណុលមីងទាន់ណេះមីង?

ខ៖ ជំនាន់លុនណុលខ្ញុំទាន់។

ក៖ ប៉ុន្តែ?

ខ៖ តូច!

ក៖ មីងនៅតូចៗ?

ខ៖ ចា៎!

ក៖ ពេលហ្នឹងអត់សូវដឹងអីទេណេះមីង?

ខ៖ អត់សូវដឹងអីទេហើយចឹងហាសយើងគេសម្ភាសទៅស្រុកលិចនោះបាត់ប៉ុលពតបាត់។

ក៖ ប៉ុន្តែដល់ពេលជំនាន់ប៉ុលពតបានមីងដឹងច្រើន?

ខ៖ ចា៎!ដឹងច្រើនកាន់តែធំហើយ។

ក៖ ប៉ុន្តែពេលណុងមីងនៅអាយុប៉ុន្មាន?

ខ៖ ខ្ញុំពេលណុងចុះឥឡូវយើងហាវឹកណុងថាយើងដប់ឆ្នាំអីចុះលោកគ្រូថាប៉ុណ្ណឹងចុះ!

ក៖ អូ៎!ចឹងមានន័យថាមីងនៅកងកុមារនៅឡើយទេ?

ខ៖ ចា៎!កុមារមែនប៉ុនគេយកទៅដាក់មណ្ឌលបាត់ហើយណាស់។

ក៖ អូ៎!

ខ៖ យើងនៅជំនាន់អាពតហ្នឹងហាសគេយកទៅដាក់មណ្ឌលបាត់ហើយ។

ក៖ ប៉ុន្តែមីងពេលណុងគេអោយមីងទៅណាទៅ?

ខ៖ លើកទំនុបអីចឹងទៅ។

ក៖ ប៉ុន្តែនៅណាមីង?

ខ៖ នៅទន្លេអីនោះ។

ក៖ នៅៗ?

ខ៖ ចា៎!

ក៖ នៅខេត្តកំពង់ស្ពឺយើងហ្នឹងហោសមីង?

ខ៖ អត់ទេទន្លេយើងនៅភ្នំពេញហ្នឹងហាសទន្លេម្ដុំកោះក្ដាមព្រែកក្ដាមព្រែកអីហ្នឹងហាស។

ក៖ អូ៎នៅ?

ខ៖ ខ្ញុំទៅខាងណុងហាស។

ក៖ មីងទៅខាងព្រែកក្ដាមវិញហោស?

ខ៖ ចា៎!ទៅណុងទៅលើកទំនុបលើកអីអីណុង។

ក៖ ទៅខាងព្រែកព្នៅព្រែកក្ដាមណោះមីង?

ខ៖ ហ្នឹងហើយនៅម្ដុំហ្នឹងដល់ពេលគេជិតបែកយួនបានគេអោយខ្ញុំមកវិញហាស។

ក៖ ចុះមីងទៅហ្នឹងទៅជាលក្ខណៈតែឯងរឺមួយក៏ទៅជាលក្ខណៈមិត្តភក្តិជុំគា្ន?

ខ៖ ទៅចឹងជាលក្ខណៈមិត្តភក្តិជុំគា្នចុះទៅជាក្រុមៗចឹងហាស។

ក៖ អូ៎បាទ!

ខ៖ ហ្នឹងហើយ!

ក៖ ចុះ?

ខ៖ ទៅបានគេជួនទៅ។

ក៖ ចុះខាងឪពុកម្ដាយវិញគេអោយទៅណាទៅ?

ខ៖ នៅឯភូមិស្រុកឪរ៉ាល់ហ្នឹង។

ក៖ នៅឪរ៉ាល់ហ្នឹងហោសមីង?

ខ៖ ចា៎!នៅខាងឪរ៉ាល់ហ្នឹង។

ក៖ ប៉ុន្តែដូចជាឪពុកម្ដាយហ្នឹងគេអោយធ្វើអីគេដែរមីង?

ខ៖ ឪពុកម្ដាយខ្ញុំនៅជំនាន់ណុងគេអោយអារឈើ។

ក៖ គេអោយអារឈើ?

ខ៖ ម៉ែខ្ញុំគេអោយនៅសហករជំរះស្មៅច្រូតស្មៅចំការចឹងណាស់។

ក៖ បាទ!

ខ៖ ហ្នឹងហើយ!

ក៖ ប៉ុន្តែចុះបងប្អូនៗមីងវិញគេអោយទៅណា?

ខ៖ ប្អូនៗមីងចុះបើប្អូនៗមីងហ្នឹងទើបតែបានមកសម័យឥឡូវហ្នឹងទេគាត់បែកគ្នា។

ក៖ អូ៎!

ខ៖ ទើបតែបានមកសម័យឥឡូវ។

ក៖ បាទៗ!

ខ៖ ចា៎!

ក៖ ចឹងពួកគាត់អត់ទាន់ទេណេះ?

ខ៖ ពួកគាត់អត់ទាន់ទេប្អូនៗគេនៅតែក្មេងៗជាងខ្ញុំដែរ។

ក៖ អូ៎បាទ!

ខ៖ ចា៎!

ក៖ ប៉ុន្តែចុះមីងអាគេអោយទៅព្រែកព្នៅហ្នឹងគេអោយមីងធ្វើអីគេទៅមីង?

ខ៖ លើកទំនុប!

ក៖ លើកទំនុប?

ខ៖ ចា៎!

ក៖ លើកតែទំនុបហ្នឹងសុទ្ធម៉ង?

ខ៖ ចា៎!លើកតែទំនុបហ្នឹង។

ក៖ លើកលក្ខណៈម៉េចមីងលក្ខណៈថា?

ខ៖ ចុះយើងជំនាន់ប៉ុលពតគេមិនអោយលើកទំនុប។

ក៖ ប៉ុន្តែលើកទំនុបបិទអីគេមីង?

ខ៖ លើកទំនុបបិទដៃទន្លែកាលណុង។

ក៖ បាទ!

ខ៖ គេហៅកោះចិនៗ។

ក៖ ស្គាល់!

ខ៖ ចា៎!ហ្នឹងខ្ញុំបិទអាហ្នឹងដូចឥឡូវបាក់បាត់ហើយណាបិទដៃទន្លេហ្នឹងហោស។

ក៖ អូ៎!

ខ៖ ជំនាន់ហ្នឹង!

ក៖ នរណាបិទអស់ហោសមីង?

ខ៖ ហើយបិទចឹងទៅពេញចឹងទៅយប់ឡើងទៅបាត់ចុះរលកមកហោស។

ក៖ បាទមីងបាទ!

ខ៖ ប្រើតែកំលាំងមនុស្សជំនាន់មុនហាសកំសត់ណាស់លោកគ្រូអោយនិយាយទៅ!

ក៖ បាទមីងបាទ!

ខ៖ កំសត់ណាស់លោកគ្រូអើយជំនាន់ហ្នឹងកំសត់ណាស់។

ក៖ ប៉ុន្តែមីងគិតថាដូចជាទៅលើកទំនុបម្ដងគេអោយទៅប៉ុន្មានមួយក្រុមមីង?

ខ៖ មួយក្រុមហ្នឹងមួយរយនាក់អីនោះ។

ក៖ អូ៎ច្រើនម៉េស?

ខ៖ ចា៎!ចុះលើកម៉ាចឹងទៅចុះសុទ្ធតែបង្គីហ្នឹងហាសអាណិតណាស់លោកគ្រូអើយ។

ក៖ ប៉ុន្តែសុទ្ធតែក្មេងប៉ុនៗយើងទេ?

ខ៖ ចា៎!សុទ្ធតែប៉ុនៗគា្នប្រុសស្រីចឹងហាស។

ក៖ អូ៎!

ខ៖ ហ្នឹងហើយ!

ក៖ ហើយដល់ពេលចប់ភារះកិច្ចបានមកផ្ទះវិញទៅ?

ខ៖ អើ!

ក៖ ចុះរបបអាហារវិញក្មេងៗគេអោយម៉េចមីង?

ខ៖ ចុះវាវិលចាន់ដាក់ស្មុកមកនេះហ្នឹង។

ក៖ ដាក់ចាន់?

ខ៖ ហ្នឹងហើយដាក់ចាន់វាល់ចាន់ចឹងមិនដាក់ស្មុក។

ក៖ ដាក់ស្មុកស្មុកម៉េចទៅ?

ខ៖ អាស្មុកគេធ្វើប៉ុនៗនេះគេធ្វើស្លឹកត្នោតហាស។

ក៖ អូ៎បាទ!

ខ៖ យួរទទេ។

ក៖ ប៉ុន្តែយើងប៉ុន្មានគេអោយញាំុបាយបីដងដូចក្មេងដែរ រឺមួយក៏ពីរដង?

ខ៖ អើបានតែពីរដងទេលោកគ្រូអើយ។

ក៖ ថ្ងៃហ្នឹងល្ងាច?

ខ៖ ហ្នឹងទាំងថ្ងៃទាំងល្ងាច។

ក៖ ចុះពេលព្រឹកអត់ទេ?

ខ៖ អត់ទេ!

ក៖ ចឹងឈឺហើយចឹង?

ខ៖ អូ៎!ប៉ុន្តែលោកគ្រូអើយខ្ញុំនិយាយទៅចឹងបានថាជំនាន់ហ្នឹងបើថាសិនពិបាកដូចជំនាន់នោះផងអត់ចេះឈឺរលីងជំនាន់ណុង ដឹងយ៉ាងម៉េច ចុះឥឡូវយើងតិចៗឈឺចុះយើងកាន់តែចាស់ហើយណា។

ក៖ អូ៎បាទត្រូវ!

ខ៖ ចុះយើងជំនាន់ណុងវាក្មេងដែរ។

ក៖ ប៉ុន្តែយើងទៅធ្វើនៅណុងទាល់តែចប់ដប់ប៉ុលពតយើងត្រូវការផ្លាស់ទីលំនៅទៅណាផ្សេងទៀតមីង?

ខ៖ គេផ្លាស់ពីហ្នឹងមកអោយខ្ញុំលើពាមពូលនេះនៅម្ដុំឪរ៉ាល់យើងនេះហ្នឹងណា។

ក៖ នៅម្ដុំឪរ៉ាល់?

ខ៖ ចា៎!នៅឪរ៉ាល់ហ្នឹងហាស។

ក៖ នៅជិតឪពុកម្ដាយយើងហ្នឹងហោស?

ខ៖ នៅជិតហើយមកដល់នេះមកជិតហើយ។

ក៖ បាទ!

ខ៖ មកវាបែកឆ្ងាយ។

ក៖ ប៉ុន្តែពេលណុងយើងបានទៅជួបមុខឪពុកម្ដាយអីទេ?

ខ៖ ចា៎!ជួបមុខឪពុកម្ដាយហ្នឹងទៅរួចចឹងបានយើងបែកជំនាន់អាពតជំនាន់ចិតប្រាំបួនហ្នឹង។

ក៖ បាទមីងបាទ!

ខ៖ ចា៎!បានខ្ញុំមកនេះមកគេដេញដូចថាពួកយួនគេដេញមកនេះអស់ហើយណាស់។

ក៖ បាទមីងបាទ!

ខ៖ ស្រុកណាទេសណាស់ក៏មកខ្ញុំមកទប់ហ្នឹងស្រុកកំណើតហ្នឹងឯង។

ក៖ បងប្អូនយើងវិញមីងបងប្អូនជីដូនមួយបងប្អូនអីផ្សេងៗទៀតហោស?

ខ៖ គាត់នៅឆ្ងាយៗណាស់អ៊ុំអីសុទ្ធនៅទន្លេដែរហ្នឹងគេយកទៅទន្លេដែរហ្នឹង។

ក៖ អូ៎!

ខ៖ អ៊ុំខ្ញុំនៅណុង!

ក៖ បាទៗ!

ខ៖ ហើយហ្នឹងអ៊ុំប្រធានភូមិអីប្ដីនៅស្រុកលិចនោះ ប្រពន្ធនៅត្រាំងថ្លែងនោះបែកគា្នចឹង

ក៖ នៅផ្សេងៗគា្នទាំងអស់?

ខ៖ នៅផ្សេងៗគា្នបែកគា្នទាំងអស់ចឹងបានថាយើងសម័យនោះពិបាកណាស់។

ក៖ អូ៎បាទ!

ខ៖ ហ្នឹងហើយ!

ក៖ ចឹងចុះសំរាប់មីងគិតថាអើរហូតទាល់តែដាច់ប៉ុលពតម៉ង?

ខ៖ ហ្នឹងបាន!

ក៖ យើងធ្លាប់ជួបការលំបាកអីផ្សេងទៅ?

ខ៖ មកដល់ដាច់ប៉ុលពតមកជួបការលំបាក?

ក៖ ប៉ុន្តែ?

ខ៖ ឆ្នាំចិតប្រាំបួនលំបាកចឹងហាស។

ក៖ ប៉ុន្តែពេលណុងម៉ែឪយើងបានជុំគា្នអស់ហើយ?

ខ៖ ជុំគា្នអស់ហើយមកហើយមានរទេះមានគោចឹងហាសលោកគ្រូ។

ក៖ បាទៗ!

ខ៖ ចា៎!មានបាយមានទឹកយើងដាំហូបខ្លួនយើងចឹងហាសទៅ។

ក៖ ប៉ុន្តែពេលណុងគេអោយយើងរើសដីសេរីមែនទេមីង?

ខ៖ ហ្នឹងហើយ!

ក៖ ដោយសារតែពេលណុងគ្មានជាកម្មសិទ្ធិ របស់នរណាគេមួយទេណេះ?

ខ៖ អត់ទេយើងចាប់យកត្រង់ថាណាធ្វើអាហ្នឹងបានចឹងណាស់។

ក៖ បាទ!

ខ៖ ហ្នឹងហើយចឹងរហូតដល់សព្វថ្ងៃ។

ក៖ អូ៎!

ខ៖ គេចាប់បានណុងរបស់លោកគ្រូឯងហ្នឹងដូចខ្ញុំយកតាំងពីចិតប្រាំបួនចឹងអត់មានពីយកវិញទេ។

ក៖ អូ៎!ប៉ុន្តែយើងធ្វើម៉េចទៅដោយសារតែឧទាហរណ៍ថាយើងចង់បានដីធំមួយចឹងរួចចុះបើយើងចាប់ចាប់តែដីមួយដុំ ចឹងបើយើងចង់បានអាធំម៉ងហោសធ្វើម៉េចទៅ?

ខ៖ ចង់បានអាធំគេអត់យកវិញទេយកបានរបស់យើងហើយ។

ក៖ អាហ្នឹងយើងមកចាប់ចាប់វាស់យក ចុះនរណាគេជាអ្នកសាក្សីថាដូចជាអោយយើងចាប់បានដី យើងធ្វើម៉េច?

ខ៖ ចុះបើយើងចាប់បានតាំងពីចិតប្រាំបួនហើយគេអត់សូវរើសយកវិញទេ។

ក៖ ប៉ុន្តែចង់និយាយថាឧទាហរកណ៍ថាដីមួយប្លង់ចឹងចុះគេចាប់ចឹងចង់និយាយថាគេធ្វើម៉េចបានដឹងថាយើងចាប់បានប៉ុណ្ណឹងគេចង់យកវិញអ្នកផ្សេងចង់មកយកវិញក៏បានដែរ យើងធ្វើជាម្ចាស់កម្មសិទ្ធិរបស់ដីមួយហ្នឹង?

ខ៖ ទេដឹងម៉េចទេលោកគ្រូរឿងហ្នឹងពិបាកដែរខ្ញុំបើនិយាយទៅហ្នឹងសុទ្ធអត់ចាប់ចឹងអត់មានថារបស់នរណាអ្នកណុងយកទេ។

ក៖ អូ៎បាទ!

ខ៖ សុទ្ធតែចាប់ចិតប្រាំបួនប៉ុណ្ណានរណាចាប់បានច្រើនៗ នរណាបានតិចៗ។

ក៖ អូ៎ចឹងហោស!

ខ៖ ចា៎ៗ!អត់អ្នកណាថាអីទេអ្នកណាបានច្រើនៗ អ្នកណាបានតិចៗរឿងហ្នឹងចឹងហើយលោកគ្រូ។

ក៖ បាទ!ចុះមីងគិតថាអើដូចជាមីងឆ្លងកាត់ការលំបាកហ្នឹងឧបសគ្គមួយហ្នឹងដោយរបៀបម៉េចដែរមីង?

ខ៖ ទេលោកគ្រូជំនាន់ណាដូចតែជំនាន់ប៉ែតបីគេថាទឹកដីអ្នកណាអ្នកណុងយកវិញចឹងហាសគេប្រែក្រឡាបចឹង ហាសដល់ចឹងប្រែក្រឡាបចឹងវិញខ្ញុំក៏អោយគេមួយសារចឹងហើយដល់គេរហូតតាំងចិតប្រាំបួនអ្នកណាយកក៏យកវិញចឹងក៏យកវិញរៀងខ្លួនអត់ថាអីទេ។

ក៖ អូ៎បាទ!

ខ៖ ហ្នឹងអត់មានរឿងអីទេ។

ក៖ អូ៎ល្អ!

ខ៖ ចា៎!

ក៖ ចុះមីងគិតថាដូចជាមីងធ្លាប់មានការសប្បាយនៅក្នុងជីវិតរបស់មីងទេ?

ខ៖ មីងអត់អីទេសុខតែពេលសប្បាយរហូត។

ក៖ អូ៎!សប្បាយរហូតណេះ?

ខ៖ ចា៎!

ក៖ ប៉ុន្តែភាគច្រើនសប្បាយចាប់ពីឆ្នាំណាទៅដែរមីងគិតថាអូមីងចាប់ផ្ដើមសប្បាយហើយ?

ខ៖ តាំងពីជំនាន់យើងរំដោះចិតប្រាំបួនមករហូត។

ក៖ ពេលហ្នឹងមីងគិតថាមីងសប្បាយហើយណេះ?

ខ៖ ចា៎!ចេះតែសប្បាយរហូតអត់ចេះ!

ក៖ រហូតទាល់តែមីងមានកូនមានចៅអីចឹងទៅ?

ខ៖ ចា៎!

ក៖ អូ៎!ម៉្យាងដែរ!

ខ៖ ចា៎!

ក៖ ប៉ុន្តែកូនៗរបស់គាត់ការអស់ហើយរឺមួយក៏ម៉េច?

ខ៖ ការមួយមួយតូចមីមួយជំទង់ហើយ អាមួយតូចមែនទែន។

ក៖ អូ៎ប៉ុន្តែ?

ខ៖ ចា៎!

ក៖ មានកូនប៉ុន្មាននាក់ហើយមីង?

ខ៖ មីបងកូនពីរ។

ក៖ ប៉ុន្តែចង់និយាយថាមីងមានកូនប៉ុន្មាននាក់?

ខ៖ តែបីនាក់ហ្នឹងស្រីពីរ ប្រុសមួយ។

ក៖ អូ៎!ប៉ុន្តែកូនមីងធំៗហើយណេះមីង?

ខ៖ ចា៎!ធំៗៗអស់ហើយ។

ក៖ អូ៎!ប៉ុន្តែមីងមានចៅប៉ុន្មាននាក់ទៅមីង?

ខ៖ មានចៅពីរ។

ក៖ ចៅពីរនាក់?

ខ៖ ចា៎!

ក៖ ប៉ុន្តែមីងសព្វថ្ងៃមីងរស់នៅជាមួយកូនចៅរឺមួយក៏?

ខ៖ រស់នៅជាមួយកូនចៅហ្នឹងកូនពីរនាក់ហ្នឹងហើយតាហ្នឹង។

ក៖ អូ៎!

ខ៖ បួននាក់ហ្នឹង!

ក៖ អូ៎ចុះ?

ខ៖ ចា៎!មួយគេបែកបាត់ហើយ។

ក៖ ចុះប្ដីរបស់មីងគាត់ធ្វើអីគេទៅ?

ខ៖ ធ្វើតែសំណង់ទេ។

ក៖ ធ្វើសំណង់ហោស?

ខ៖ ចា៎!

ក៖ ដល់ពេលល្ងាចឡើងបានជុំគា្នចឹងទៅ?

ខ៖ ជុំគា្នព្រឹកចឹងទៅដាំបាយចេញទៅ។

ក៖ ប៉ុន្តែកូនរបស់មីងវិញគាត់ធ្វើអីគេទៅមីង?

ខ៖ កូនរបស់មីងឥឡូវហ្នឹងជិតជាប់រោងចក្រហើយធ្វើអីប័ណអីអស់ហើយចុះយើងអត់គ្រប់អាយុនោះគេ អត់អោយ។

ក៖ អូ៎!

ខ៖ ហ្នឹងហើយ!

ក៖ នៅក្មេងដែរហោស?

ខ៖ នៅក្មេងអាយុដប់ប្រាំមួយហ្នឹង។

ក៖ អូ៎!

ខ៖ ចា៎!

ក៖ ប៉ុន្តែ?

ខ៖ ប៉ុនមនុស្សវាមាឌធំគេជាងបានចូលធ្វើហើយ។

ក៖ អូ៎!

ខ៖ បួនថ្ងៃទៀតបានគេអោយចូល។

ក៖ អូ៎បាទមីងបាទ!

ខ៖ ចា៎!

ក៖ ប៉ុន្តែដូចជាប្ដីរបស់កូនបងរបស់មីងគាត់ធ្វើអីគេទៅ?

ខ៖ គាត់គេបើកឡាន។

ក៖ អូ៎!បើកឡានហោសមីងហោស?

ខ៖ ចា៎!មកទៅកំពង់សោមនោះ។

ក៖ អូ៎បាទមីង!

ខ៖ ចា៎!

ក៖ ចឹងពួកគាត់អត់នៅហ្នឹងទេកូនបងនៅកំពង់សោម?

ខ៖ ចា៎!នៅពួកកូនខ្ញុំហ្នឹងនៅខាងស្រុកប្ដីខ្ញុំធ្វើផ្ទះអោយហ្នឹងត្រាំងចាប់នោះ។

ក៖ អូ៎បាទមីងបាទ!

ខ៖ ចា៎!បែកពីខ្ញុំហើយកាលពីមុនកូនតូចៗវាចេះតែយកមកអោយមើលហ្នឹងហាស។

ក៖ បាទមីងបាទ!

ខ៖ ចា៎!

ក៖ ចុះមីងគិតថាអើកាលពីក្មេងមីងធ្លាប់មានក្ដីស្រម៉ៃថាពេលដែរមីងធំឡើង មីងចង់ធ្វើអីមួយទេមីង?

ខ៖ អើលោកគ្រូអើយនិយាយទៅធ្លាប់ធ្វើតែស្រែចំការចឹងអត់មានដែរដើរទៅណាទេអត់ចង់ទៅណាទេ។

ក៖ ប៉ុន្តែមីងគិតថាធំឡើងមីងចង់ធ្វើអីមួយដូចសំរាប់ជាចិញ្ចឹមក្រុមគ្រួសារអើចង់និយាយថា ចង់ធ្វើជាគ្រូពេទ្យ គ្រូបង្រៀនរឺមួយក៏ចង់ធ្វើអីចឹងហាស?

ខ៖ ចា៎!អត់មានចង់ធ្វើអីផងជំនាន់ណុងខ្ញុំអត់នៅពីក្មេងៗហ្នឹងអត់ធ្វើតែស្រែចំការហ្នឹងតែប៉ុណ្ណឹង តាំងពីក្មេងមក។

ក៖ អូ៎!

ខ៖ ចា៎!

ក៖ បាទមីងបាទចុះបើសិនជាចង់អោយមីងផ្ដែផ្ដាំទៅកូនចៅជំនាន់ក្រោយៗ?

ខ៖ ចង់ចេះ!

ក៖ មីងចង់ផ្ដែផ្ដាំអីទៅ?

ខ៖ ចង់ចេះថាចង់ផ្ដាំចង់ថាកូនអើយឥឡូវអាមួយហ្នឹងកូនឯងរៀនអោយចេះដឹងចង់ធ្វើជាមុខរបរអ្វី មួយចឹងណាស់លោកគ្រូ។

ក៖ បាទមីងបាទ!

ខ៖ កូនឯងខំប្រឹងរៀន។

ក៖ ចុះមីងគិតថា?

ខ៖ អាយុដប់បីឆ្នាំហើយអាប្រុសឥឡូវហ្នឹង។

ក៖ បាទមីងបាទ!

ខ៖ ចា៎!

ក៖ ចុះមីងគិតថាមីងចង់អោយពួកគាត់ដូចជាបើចង់អោយពួកគាត់ជៀសវៀងវិញ មីងចង់អោយពួកគាត់ជៀសវៀងអីគេដែរមីង?

ខ៖ ដូចថាចង់អោយជៀសវៀងជៀសវៀងធ្វើស្រែចំការហ្នឹងចង់អោយយើងធ្វើខ្ពង់ខ្ពស់ចឹងហាសណាស់។

ក៖ បាទ!

ខ៖ ចា៎!

ក៖ ចុះបើចង់អោយពួកគាត់ជៀសវៀងពីអំពើអីមួយដែរមិនល្អចឹងហាស?

ខ៖ ចា៎!អោយល្អចឹងទៅចង់!

ក៖ ដូចជា?

ខ៖ ចង់ធ្វើដូចជា!

ក៖ ចង់អោយពួកគាត់?

ខ៖ ចិត្តខ្ញុំចង់ហាស!

ក៖ ចង់អោយពួកគាត់ជៀសវៀងពី?

ខ៖ អូ៎!អាហ្នឹងផ្ដាំផ្ដាច់ហើយលោកគ្រូគ្រឿងញៀនអីអត់ដល់មានប្ដីអីហែងហ្នឹងប្រយ័ត្នណាស់គ្រឿងញៀនគ្រឿងអីអត់បានទេហែង។

ក៖ បាទ!

ខ៖ ខ្ញុំប្រដៅវាចឹង។

ក៖ បំផ្លាញ់ជីវិតយើង?

ខ៖ បំផ្លាញជីវិតយើងកូនខ្ញុំថាម៉ែអើយខ្ញុំអត់ប្រព្រឹត្តទេថាចឹងណាស់អើកូនអើយម៉ែ អរព្រោះអីឃើញក្មេងៗឥឡូវហ្នឹងរូងភ្នែកជំរៅហ្នឹងៗ។

ក៖ បាទអូ!

ខ៖ ហេ៎!ខ្ញុំឃើញគេអត់បានទេខ្ញុំប្រដៅកូនណាស់លោកគ្រូអើយចង់អោយតែកូនល្អទេ។

ក៖ បាទមីងបាទ!

ខ៖ ចា៎!

ក៖ អូ៎!

ខ៖ ចង់អោយកូនល្អទេ។

ក៖ មានអីផ្សេងដែរមីងចង់ផ្ដែផ្ដាំអីផ្សេងទៀតទេមីង?

ខ៖ ចេះតែចង់អនាគត់ទៅមុខអីចឹងតែជាតិអីចឹងកូណឯងកុំខូចខិលអីចឹងទៅណាស់លោកគ្រូ។

ក៖ អូ៎បាទមីងបាទ!

ខ៖ ចា៎!

ក៖ ចឹង?

ខ៖ ហ្នឹងហើយ!

ក៖ ចឹងមីងមានអីផ្សេងដែរមីងចង់និយាយទៀតទេមីង?

ខ៖ អស់ហើយលោកគ្រូអើយ។

ក៖ អូ៎បាទមីង!

ខ៖ ចា៎!

ក៖ ចឹងជាចុងក្រោយខ្ញុំអរគុណច្រើនមីង។

ខ៖ ចា៎!

ក៖ ដែរបានអោយខ្ញុំសម្ភាសពីប្រវត្តិរបស់មីងហើយ?

ខ៖ ចា៎!

ក៖ នៅពេលដែរ ខ្ញុំបានពិភាក្សាជាមួយមីងឥឡូវហ្នឹងងហើយខ្ញុំហ្នឹងដាក់ទៅក្នុងវេបសាយរបស់សាលាដើម្បីតំកល់ទុកអោយ។

ខ៖ ចា៎!

ក៖ មីងដើម្បីអោយមីអាចរក្សាអោយកូនចៅជំនាន់ក្រោយរបស់មីងដែរចឹងហាសមីង?

ខ៖ ចា៎!

ក៖ បាទ! ចឹងអរគុណច្រើនណាស់មីង៕

ខ៖ ចា៎។